**B. Osobitná časť**

# K § 1 a prílohe

V súvislosti s výsledkami Sčítania obyvateľov, domov a bytov 2021 a v nadväznosti na § 2 ods. 1 a 2 a § 7c ods. 2 zákona č. 184/1999 Z. z. o používaní jazykov národnostných menšín v znení neskorších predpisov sa týmto nariadením vlády vydáva zoznam obcí, ako aj zoznam označení obcí a ich častí v jazykoch menšín, uvedený v jeho prílohe.

**K § 2**

Ruší sa nariadenie vlády Slovenskej republiky č. 221/1999 Z. z., ktorým sa vydáva zoznam obcí, v ktorých občania Slovenskej republiky patriaci k národnostnej menšine tvoria najmenej 20 % obyvateľstva v znení nariadenia vlády Slovenskej republiky č. 534/2011 Z. z., pričom zoznam obcí, ktorý bol súčasťou tohto nariadenia sa v neznemenej podobe preberá do znenia predloženého nariadenia.

**K § 3**

Účinnosť nariadenia vlády sa navrhuje od 1. januára 2023, aby sa vecne príslušné orgány verejnej správy mohli s nariadením vlády oboznámiť a pripraviť sa na výkon príslušných opatrení ešte pred nadobudnutím jeho účinnosti.